‘તારી સમજદારી માટે માન છે એટલે જ તારી પાસે મન હળવું કરું છું...’ બાપના હૃદયમાં વેદનાનો વલોપાત હતો. ‘દીકરી થઈને બાપની નિર્ણયશક્તિ ઉપર અવિશ્વાસ કરે ત્યારે દુઃખ થાય છે. મેં વિલની વાત કરી એટલે એને મનમાં થયું કે પપ્પા મારાં સંતાનોને ભૂલી જશે તો? એવી શંકાને લીધે એ બંનેને સતત મારી આંખ સામે રહેવાની સૂચના આપીને એણે અહીં બોલાવી લીધા! બાપડી પરિધિએ તો પપ્પાનો પણ ઉલ્લેખ કર્યો, ધેટ મીન્સ, આમાં શાલિનીની શંકા તો કારણભૂત છે જ, પણ એ ઉપરાંત સુભાષકુમારે પણ સળી કરી છે!’